Պերեդելկինոյի գերեզմանատուն

**Պերեդելկինոյի գերեզմանատուն** (), գերեզմանատուն Մոսկվայում՝ Պերեդելկինո երկաթուղային կայարանի մոտ, գրական գործիչների թաղման վայր։ Տեղակայված է Սետուն գետի բարձր ափին։ Հնուց եղել է մերձմոսկովյան տարածք, իսկ 2012 թվականին Մոսկվայի սահմանների ընդլայնումից հետո հայտնվել է քաղաքի տարածքում։

## Պատմություն
Հիմնադրման տարեթիվն անհայտ է։ Գոյություն է ունեցել որպես Լուկինո գյուղի գերեզմանատուն առնվազն 17-րդ դարից։

1934 թվականին գերեզմանատնից ոչ հեռու գրողների Պերեդելկինո ամառանոցային գյուղակի հիմնադրումից հետո այնտեղ սկսել են թաղել այդ գյուղակի բնակիչներին։ 1960-ական թվականներից գերեզմանատանն սկսել է գրողների նեկրոպոլ, որը ներկայում համարվում է Ռուսաստանի գրողների ամենահայտնի նեկրոպոլներից մեկը։ Այնտեղ են գտնվում Բորիս Պաստեռնակի, Կոռնեյ Չուկովսկու, Արսենի Տարկովսկու, Ռոբերտ Ռոժդեստվենսկու, Եվգենի Եվտուշենկոյի, «Կոմունիստներ, առա՛ջ» () բանաստեղծության հեղինակ Ալեքսանդր Մեժիրովի, «Կռունկներ» բանաստեղծության ռուսերեն տեքստի հեղինակ Նաում Գրեբնևի, «Երգ ընկերոջ մասին...» (, «Если радость на всех одна…») հեղինակ Գրիգորի Պոժենյանի, Վալենտին Ուստինովի, Խորհրդային գրողների միության ղեկավարներ Վադիմ Կոժևնիկովի, Եգոր Իսաևի, Սերգեյ Սարտակովի, Ռուսական ՊԵՆ կենտրոնի գլխավոր տնօրեն (1994-2007), բանաստեղծ Ալեքսանդր Տկաչենկոյի, արձակագիր և Լեոնիդ Բրեժնևի «Փոքր Երկիր» () եռագրության ենթադրյալ հեղինակ Արկադի Սախնինի և այլոց գերեզմանները։

Գերեզմանատանը տեղադրվել է Անդրեյ Տարկովսկու կենոտաֆը։

Մտադրություն է եղել Պերեդելկինոյի գերեզմանատանը թաղել Անդրեյ Վոզնեսենսկուն, որը Բորիս Պաստեռնակին համարել է իր ուսուցիչն ու կուռքը, սակայն ի վերջո նա թաղվել է Նովոդևիչյան գերեզմանատանը որտեղ հանգչում էին նրա ծնողները։

Գերեզմանատանը թաղվել են Խորհրդային Միության հերոսներ Նիկոլայ Բաբանակովը, Ալեքսանդր Կոսիցինը և Ալեքսեյ Մարտինովը, տեղադրվել է Հայրենական մեծ պատերազմումմ զոհված Լուկինոյի բնակիչների հիշատակին նվիրված հուշարձան, որոշ տեղամասում թաղվել են ծեր բոլշևիկներ, որոնք ապրել են 1922 թվականին ոչ հեռու ստեղծված առողջարանում (ներկայում՝ գերոնտոլոգիական կենտրոն)։ Պերեդելկինոյի գերեզմանատանն է թաղվել միջազգային լրագրող, բանաստեղծ և թարգմանիչ, սոցիալիզմի ջատագով Մերի Ռիդը, որ վերապրել է Լենինգրադի շրջափակումը։

Պերեդելկինոյի գերեզմանատանը թաղվել են Սոցիալիստական աշխատանքի հերոս Իվան Կոմզինը, ԽՍՀՄ ԳԱ թղթակից անդամ, պուշկինագետ Դմիտրի Բլագոյը, ԽՍՀՄ ԲԳԱ ակադեմիկոս Սերգեյ Նավաշինը, երգիչ իշխան Միխայիլ Վոլկոնսկին, ԽՍՀՄ ժողովրդական արտիստ Իոսիֆ Ռաևսկին, քանդակագործ Վադիմ Սիդուրը, նկարիչ Կիրիլ Սոկոլովը, դիվանագետ Անատոլի Մովչանը, գրոսմայստեր Եֆիմ Գելլերը և Օլիմպիական խաղերի մրցանակակիր, վոլեյբոլիստ Մարիտա Կատուշևան, գրողների ընտանիքների անդամներ, օրինակ՝ Նիկոլայ Տիխոնովի կինը՝ Մ. Նեսլուխովսկայան։

Բորիս Պաստեռնակի ու Կոռնեյ Չուկովսկու գերեզմանները հայտարարվել են մշակութային ժառանգության օբյեկտներ։
300px|մինի
2007 թվականին գերեզմանատան մոտ կառուցվել է Քրիստոսի հարության եկեղեցին։

## Գերեզմանատունը գրականության մեջ
200px|մինի|աջից|Սոճիներ Բորիս Պաստեռնակի գերեզմանի մոտ
Երեք սոճին, որոնց մոտ թաղվել է Բորիս Պաստեռնակը, գովերգվել են բազմաթիվ բանաստեղծություններում։ 1985 թվականին դրանցից մեկ, որն ավելի մոտ էր գտնվում գերեզմանին, ընկել է՝ սպառնալով վնասել շիրմաքարը։ Այդ ժամանակ ծառը կտրել են, իսկ 1990 թվականին՝ արմատահան արվել։

## Հայտնի թաղվածներ
* Ալեքսանդր Ավդեենկո, գրող
* Միխայիլ Ալեքսեև, գրող, 15px տար. 15
* Մարգարիտա Ալիգեր, բանաստեղծուհի, թարգմանիչ
* Վալենտին Ասմուս, փիլիսոփա
* Վլադլեն Բախնով (1924-1994), բանաստեղծ, լրագրող, դրամատուրգ, սցենարիստ
* Աբրահամ Բախշունի (1914-2002), հայ գրող
* Դմիտրի Բլագոյ, գրականագետ, պուշկինագետ, ԽՍՀՄ ԳԱ թղթակից անդամ
* Վիկտոր Բոկով, բանաստեղծ
* Նիկոլայ Վիրտա, գրող
* Գեորգի Վլադիմով, գրող
* Եֆիմ Գելլեր, գրոսմայստեր
* Տատյանա Գլուշկովա, բանաստեղծուհի
* Յակով Գոլոսովկեր, արձակագիր
* Նաում Գրեբնև, բանաստեղծ-թարգանիչ
* Յուրի Դավիդով, գրող
* Նիկոլայ Դորիզո, բանաստեղծ
* Լև Դուբաև, բանաստեղծ
* Եվգենի Եվտուշենկո, բանաստեղծ, արձակագիր, ռեժիսոր
* Ավենիր Զակ, դրամատուրգ
* Իլյա Զվերև, գրող
* Օլգա Իվինսկայա, գրող, թարգմանչուհի, Բորիս Պաստեռնակի ընկերուհին ու մուսան
* Իգոր Իսաև, բանաստեղծ և հրապարակախոս, 15px
* Ալեքսանդր Կարագանով, գրականագետ, կինոքննաֆատ
* Վլադիմիր Կարպենկո, բանաստեղծ
* Յուրի Կարյակին, գրականագետ, հրապարակախոս, հասարակական գործիչ
* Անատոլի Կոբենկով, բանաստեղծ
* Վադիմ Կոժևնիկով, գրող, 15px
* Գալիկս Կոլչիցկի, դերասան
* Իվան Կոմզին, հիդրոշինարար, գեներալ-մայոր-ինժեներ, պրոֆեսոր 15px
* Ալեքսանդր Կոսիցին, փաստաբան, գեներալ-մայոր, պրոֆեսոր, 15px
* Տատյանա Լեշչենկո-Սուխոմլինա, երգչուհի, գրականագետ, թարգմանչուհի
* Սեմյոն Լեպկին, բանաստեղծ, թարգմանիչ
* Իննա Լիսնյանսկայա, բանաստեղծ
* Ալեքսանդր Մեժիրով, բանաստեղծ
* Մարգարիտա Միքայելյան (1927-2004), թատերական և կինոռեժիսոր, սցենարիստ
* Սեմյոն Նարինյանի, գրող-սատիրիկ
* Նիկոլայ Պանչենկո (1924-2005), բանաստեղծ
* Բորիս Պաստեռնակ, բանաստեղծ, գրող, Նոբելյան մրցանակի դափնեկիր գրականության բնագավառում
* Եվգենի Պաստեռնակ, գրականագետ, Բորիս Պաստեռնակի որդին
* Օլգա Պերովսկայա, գրող
* Գրիգորի Պոժենյան, բանաստեղծ
* Մարիա Պրիլեժաևա, գրող
* Իոսիֆ Ռաևսկի, խորհրդային ռուս դերասան, թատերական ռեժիսոր, մանկավարժ, ԽՍՀՄ ժողովրդական արտիստ
* Մերի Ռիդ, միջազգային լրագրող, բանաստեղծ և թարգմանիչ, սոցիալիզմի ջատագով, որ վերապրել է Լենինգրադի շրջափակումը
* Ռոբերտ Ռոժդեստվենսկի, բանաստեղծ
* Սերգեյ Սարտակով, ռուս խորհրդային գրող, ԽՍՀՄ ԳՄ ղեկավարներից մեկը, 15px
* Արկադի Սախնին (1910-1999), արձակագիր, հրապարակախոս, ակնարկագիր, Լեոնիդ Բրեժնևի «Փոքր Երկիր» (ռուս.՝ «Малая Земля») եռագրության ենթադրյալ հեղինակ
* Գալինա Սերեբրյակովա, գրող
* Վադիմ Սիդուր, քանդակագործ, բանաստեղծ
* Նիկոլայ Սպիրիդենկո, ռեժիսոր
* Արսենի Տարկովսկի, բանաստեղծ
* Ալեքսանդր Տիխոմիրով, բանաստեղծ
* Ալեքսանդր Տկաչենկո, բանաստեղծ, Ռուսական ՊԵՆ կենտրոնի գլխավոր տնօրեն (1994-2007)
* Լեոն Տոոմ, բանաստեղծ, թարգմանիչ
* Վալենտին Ուստինով, բանաստեղծ, Պոեզիայի ակադեմիայի նախագահ (1998-2015)
* Լիդիա Չուկովսկայա, գրող
* Ելենա Չուկովսկայա, խորհրդային և ռուս քիմիկոս ու գրականագետ
* Կոռնեյ Չուկովսկի, գրող
* Իսիդոր Շտոկ, դրամատուրգ
* Յուրի Շչեկոչիխին, լրագրող

## Ծանոթագրություններ

## Արտաքին հղումներ
* Պերեդելկինոյի գերեզմանատուն
* Պերեդելկինոյի գերեզմանատուն 
* Писатели без жалости

Կատեգորիա:Մոսկվայի գերեզմանատներ